შავი გედი (ფილმი)
„შავი გედი“ (ინგლ. Black Swan) — 2010 წლის ამერიკული ფსიქოლოგიური თრილერი, რომლის რეჟისორია დარენ არონოფსკი. მასში მონაწილეობენ ნატალი პორტმანი და ვენსან კასელი. ფილმის პრემიერა გაიმართა ვენეციის 67-ე კინოფესტივალზე 2010 წლის 1 სექტემბერს. 3 დეკემბერს ამერიკაში მისი შეზღუდული ჩვენება დაიწყო. კრიტიკოსებმა განსაკუთრებით აღნიშნეს ნატალი პორტმანის თამაში, რომელმაც ქალის საუკეთესო როლისთვის ოსკარის, BAFTA-სა და ოქროს გლობუსის ჯილდოები მიიღო.